CELEX: 62021CN0448
Language: da
Date: 2021-07-21 00:00:00
Title: Sag C-448/21: Anmodning om præjudiciel afgørelse indgivet af Tribunal Judicial da Comarca do Porto — Juízo Central Cível (Tyskland) den 21. juli 2021 — Portugália — Administração de Patrimónios, SGPS, SA mod Banco BPI

8.11.2021   
            
            
               DA
            
            
               Den Europæiske Unions Tidende
            
            
               C 452/8
            
         
      Anmodning om præjudiciel afgørelse indgivet af Tribunal Judicial da Comarca do Porto — Juízo Central Cível (Tyskland) den 21. juli 2021 — Portugália — Administração de Patrimónios, SGPS, SA mod Banco BPI
      (Sag C-448/21)
      (2021/C 452/08)
      Processprog: portugisisk
      
         Den forelæggende ret
      
      Tribunal Judicial da Comarca do Porto — Juízo Central Cível
      
         Parter i hovedsagen
      
      
         Sagsøger: Portugália – Administração de Patrimónios, SGPS, SA
      
         Sagsøgt: Banco BPI
      
         Præjudicielle spørgsmål
      
      Med henblik på Europa-Parlamentets og Rådets direktiv (EU) 2015/2366 (1) af 25. november 2015 (herefter »direktivet«)
      
                  I.
               
               
                  Udgør gennemførelsen, som en fysisk person hos betalingstjenesteudbyderen er involveret i, af en betalingsordre, der er udfærdiget på papir, digitaliseret og afgivet pr. e-mail til betalingstjenesteudbyderen fra en e-mailkonto, som brugeren har oprettet, en »betalingstransaktion« som omhandlet i direktivets artikel 73, stk. 1?
               
            
                  II.
               
               
                  Skal direktivets artikel 73, stk. 1, fortolkes således, at:
                  
                              II.I.
                           
                           
                              det, med forbehold for det, der er fastsat i artikel 71, eller en rimelig mistanke om svig, som er rapporteret forskriftsmæssigt, er tilstrækkeligt, at det blot meddeles, at der ikke er givet autorisation til en betalingstransaktion, uden at denne meddelelse ledsages af beviser, for at der opstår en forpligtelse (hos betalingstjenesteudbyderen) til at foretage tilbagebetaling (til betaleren)?
                           
                        
                              II.II.
                           
                           
                              Såfremt det foregående spørgsmål besvares bekræftende, kan den regel, hvorefter det er tilstrækkeligt, at betaleren blot giver meddelelse, da udelukkes som følge af den manglende anvendelse af reglerne om bevisbyrde i direktivets artikel 72 i kraft af en aftale mellem parterne (betaler og tjenesteudbyder), således som direktivets artikel 61, stk. 1, tillader?
                           
                        
                              II.III.
                           
                           
                              Såfremt det foregående spørgsmål besvares bekræftende, er betalingstjenesteudbyderen da kun forpligtet til omgående at tilbagebetale betaleren, hvis sidstnævnte beviser, at transaktionen ikke var autoriseret, når de gældende retsregler eller aftaleregler, idet anvendelsen af direktivets artikel 72 er udelukket, kræver, at betaleren fremlægger et sådant bevis?
                           
                        
            
                  III.
               
               
                  Tillader direktivets artikel 61, stk. 1, ikke blot, at anvendelsen af bestemmelserne i direktivets artikel 74 udelukkes, men derimod også, at der som erstatning for den udelukkede ordning gennem en aftale mellem brugeren (som ikke er en forbruger) og betalingstjenesteudbyderen indføres en ordning, der er pålægger betaleren et større ansvar, nærmere bestemt som undtagelse til direktivets artikel 73?
               
            
         (1)  Europa-Parlamentets og Rådets direktiv (EU) 2015/2366 af 25.11.2015 om betalingstjenester i det indre marked, om ændring af direktiv 2002/65/EF, 2009/110/EF og 2013/36/EU og forordning (EU) nr. 1093/2010 og om ophævelse af direktiv 2007/64/EF (EUT 2015, L 337, s. 35).